# data[].attributes.body
דלקת בגיד הפיקה
Patellar tendinitis

# data[].attributes.attachment_link.title
ברך קופצים תמונה חתוך

# data[].attributes.body
מפרק הברך הינו מפרק סינוביאלי גדול ומורכב. המפרק בנוי משלוש עצמות: עצם הירך (Femor), עצם השוק (Tibia) ועצם הפיקה (Patella) וכולל מגוון רצועות תומכות, גידים ושרירים התורמים ליציבות. עצם הפיקה, הינה עצם ססמואידית, הממוקמת בתוך גיד הארבע ראשי (Patellear tendon). הגיד יוצא מהחלק האינפריורי של הפיקה אל ה-  Tibial tubrosity וכך מחבר בין הפיקה לעצם השוק.

דלקת בגיד הפיקה, המכונה גם "ברך קופצים" היא בעיה שמאופיינת ברגישות וכאב בגיד הפיקה ונגרמת כתוצאה מעומס יתר לאורך זמן או פציעה של הגיד. נהוג לייחס את הדלקת לספורטאים המתעמלים בענפי ספורט הכוללים קפיצה, כגון: כדורסל וכדור עף. קפיצות חוזרות ונשנות יוצרות עומס על הגיד, המוביל לשחיקה, התנוונות של האיזור ועליית טמפרטורה במקום בעקבות עומס מכני וחיכוך, כל אלו מובילים להיווצרותה של דלקת מקומית.

בתחילה הכאב מופיע רק לאחר פעילות ובהמשך הוא עלול להופיע גם במהלכה ובשלב מתקדם יהיה כאב גם במנוחה. הכאב גורם לירידה ביכולת הגופנית, עלול להפוך כרוני ויכול לגרום לאתלטים להפסקת הפעילות.

דרכי הטיפול המקובלות כוללות התמקדות בתרגילים אקסצנטריים, חיזוק השרירים הסובבים את מפרק הברך, טיפול בכדורים מונעי דלקת, פיזיותרפיה וקירור מפרק הברך לאחר פעילות. כאשר טיפול חיצוני לא מסייע להקלה בתופעה, ייתכן ויידרש תהליך כירורגי.

# data[].attributes.headline
פרטים על מצב בריאות המרואיין

# data[].attributes.subject
פרטים על מצב בריאות המרואיין

# data[].attributes.body
פרטים דמוגרפיים:
המרואיין הוא רווק בן 24, סטודנט, גר בשומרון ומבצע פעילות גופנית הכוללת אימוני כוח וכדורסל.

היסטוריית הפציעה:

-        המרואיין מעיד כי בסביבות גיל 14-15, נהג לבצע לעיתים קרובות תרגילי "הטבעה" בכדורסל, במהלכם הוא השתמש אך ורק ברגל שמאל לצורך הקפיצה. לטענתו הכאב התחיל בצורה מינורית ורק בעת הקפיצה.
לאחר תקופה ממושכת של ביצוע תרגילי ההטבעה הכאב נהיה חד ותדיר יותר והרגיש יותר כמו דקירה.
-        בשנת 2017 התגייס ליחידה קרבית, במסגרתה הוא סחב משקלים כבדים, ביצע זחילות ועוד. בשלב זה המרואיין מעיד כי הוא ראה נפיחות של הגיד וחש החמרה בכאב.

אבחון הפציעה והטיפול בה:

במהלך הצבא החל המרואיין טיפול פיזיותרפיסטי במסגרתו אובחן כסובל מדלקת בגיד הפיקה וקיבל המלצה לחזק את השרירים הסובבים את המפרק ולטפל בדלקת באופן ישיר.

# data[].attributes.headline
תיאור תמציתי של מהות הבעיות הרפואיות העיקריות של המרואיין

# data[].attributes.subject
תיאור תמציתי של מהות הבעיות הרפואיות העיקריות של המרואיין

# data[].attributes.body
המרואיין חש כאב במפרק הברך ולא טיפל בבעיה תקופה ארוכה.
הכאב היה בהתחלה זמני וקל יחסית אך הלך והחמיר, דבר שהוביל לדלקת כרונית בגיד הפיקה.

# data[].attributes.headline
טיפול נוכחי בבעיה 

# data[].attributes.subject
טיפול נוכחי בבעיה 

# data[].attributes.body
המרואיין מקבל טיפול שיקומי פיזיותרפיסטי.

מטרות הטיפול הן חיזוק שרירי הארבע ראשי וההמסטרינג בכדי להפחית עד כמה שניתן את הלחץ המופעל על הגיד וטיפול ממוקד בדלקת הקיימת.

הטיפולים כוללים טיפול בדלקת על ידי עיסויים של הגיד באמצעות חשמל ותרגילים אקסצנטריים מתונים של שריר הארבע ראשי וההמסטרינג.

# data[].attributes.headline
הצגת המגבלה הגופנית של המרואיין 

# data[].attributes.subject
הצגת המגבלה הגופנית של המרואיין 

# data[].attributes.body
המרואיין מעיד כי הכאב גורם לקושי במגוון פעולות, בהן: עמידה ממושכת, ישיבה סטטית לאורך זמן, קיפול של הברך ופעולות הדורשות כוח מתפרץ.

בנוסף הוא טוען כי יכולותיו האתלטיות, כגון: קפיצה, ריצה וסחיבת משקלים נפגעו.

# data[].attributes.headline
מבנים אנטומיים ותפקודם:

# data[].attributes.subject
מבנים אנטומיים ותפקודם:

# data[].attributes.body
גיד פיקה מודלק ונפוח.

כאב בגיד הפיקה גורם להגבלה ביכולת נשיאת משקלים, שימוש בכוח מתפרץ וכפיפה של הברך.

# data[].attributes.body
כאבים בהליכה וכאבים חמורים יותר בעת עליה במדרגות.
קושי בעמידה ממושכת ונשיאת משקלים.

# data[].attributes.body
* המרואיין הפסיק את פעילותו כחבר בקבוצת כדורסל מקצועית.

* הוא ממעט לנהוג למשך זמן ממושך.
* לאחר ישיבה ממושכת הוא חש צורך לקום למתוח את הרגל בכדי להקל על הכאב.

# data[].attributes.headline
גורמים סביבתיים 

# data[].attributes.subject
גורמים סביבתיים 

# data[].attributes.body
מעכבים:
*בביתו של המרואיין מדרגות רבות.
*המרואיין עושה מילואים פיזיים להגדרתו.

תומכים:
* הורים שנותנים את הרכב שמאפשר הגעה לטיפולים ומממנים טיפולים במכון פרטי.

# data[].attributes.headline
גורמים אישיים

# data[].attributes.subject
גורמים אישיים

# data[].attributes.body
מעכבים: המרואיין ממשיך לשחק כדורסל ולהפעיל עומס על הברך.
תומכים: מקפיד על ביצוע פעילות גופנית על מנת לחזק את השרירים הסובבים.

# data[].attributes.body
כיצד ניתן להעלות את המודעות בקרב מתעמלים חובבנים לגבי טיפול בבעיות מתפתחות לפני שיגיעו למקרי קצה?

# data[].attributes.body
Bassett FH 3rd, Colosimo, AJ. (1990). Jumper's knee. Diagnosis and treatment. Orthopaedic review. 19, 139-49.

Figueroa, D., Figueroa, F., Calvo R. (2016). Patellar Tendinopathy: Diagnosis and Treatment. Journal of the American Academy of Orthopaedic Surgeons, 24, 184-192.